Gaan na inhoudsopgawe
Gaan na heelonder
1 Kursus vir belangstellende nuwe medewerkers
3 Holoseen – finale uitwissing?
4 Premiers van Thailand
5 Nedersettings in Namibië
8 Dmitri Alexejef
9 AfroCuration geleentheid
10 Na Afrikaans of In Afrikaans vertaal.
11 Moreel bankrot "DSTV"
12 Nomineer asb nuwe voorbladartikels
13 Bypass ration
14 Aanduiding van tyd in artikels
15 Kategorieë deur Gebruiker:Wwikix
16 Oesjaar glimlag breed!
19 Lys van komponiste
20 Battle of the Bulge
21 Stem vir nuwe voorbladkandidate
22 Hoe skrap mens 'n Gebruiker?
24 Skep van onnodige kategorieë
25 Adelheid Armhold
27 Artikel op Maroela
Kursus vir belangstellende nuwe medewerkers[wysig bron]
Oesjaar, ons het mos in Junie reeds gepraat oor hoe ons ou joernaliste en ander kan probeer motiveer om betrokke te raak by die Afrikaanse Wikipedia. Jy het toe gesê jy kan 'n kursus aanbied vir die oningewydes. Ek het pas eers die kans gehad om die volgende skrywe op net een geselsgroep op Facebook te plaas en daar is nogal 'n hele aantal wat sterk belang stel om betrokke te raak. Die vraag is waarvandaan nou? -- buiten dat ek hulle kan vra om as 'n begin by Wikipedia aan te sluit.
My skrywe op Facebook was as volg:
Skryf vir Afrikaanse Wikipedia
Hierdie skrywe is veral vir die aantal afgetrede joernaliste wat lid is van hierdie gespreksgroep en vir enige ander uitgebyte ou sekelstert van die media wat dalk hier sou lees. Maar ook vir elkeen wat van navorsing en skryf hou.
Die Afrikaanse Wikipedia is 'n aanlyn ensiklopedie wat in die verlede nie veel aftrek gekry het nie omdat die magtige Engelse Wikipedia met sy duisternis artikels dit totaal oordonder. Nogtans het die Afrikaanse weergawe veral in die afgelope tyd goed op dreef begin kom danksy bydraes en die betrokkenheid van kundiges, ook uit die joernalistieke poel.
Maar groot lande lê braak en die arbeiders is bloedmin. Is daar pensioenarisse of ander wat bereid is om te help artikels skryf? Die nageslag kan julle dalk nog bedank vir jul ywer! Een van die ou hande by Wikipedia het beloof om vir diesulkes 'n kursus aan te bied oor hoe om betrokke te raak -- maar uiteindelik is dit glad nie so moeilik nie, want dit vereis 'n baie basiese kennis. Artikels kan selfs uit Engels of Nederlands vertaal word, in welke gevalle eie navorsing nie eens nodig sal wees nie.
Dui asseblief net hieronder aan of jy belang stel. Dit is nog slegs 'n tentatiewe ondersoek. Mieliestronk (kontak) 16:31, 16 September 2019 (UTC)
Mieliestronk, ek sal iets in persoon wil aanbied. Groete! Oesjaar 17:39, 16 September 2019 (UTC)
Oesjaar, klink goed, afhangende van waar in die land jy woon. Of sou jy selfs bereid wees om die kursus op, sê, drie verskillende plekke in die land aan te bied as daar genoeg belangstelling is? Wat jy ook al beplan, 'n mens besef terdeë watter groot opoffering so 'n aanbieding vir jou sou wees. Ek het intussen nietemin ook 'n bietjie nadere inligting oor jou doelstellings nodig om vir die steeds groeiende lys name iets meer te gee om die geesdrif verder aan te wakker! Seblief, Oesjaar. Mieliestronk 18:55, 16 September 2019 (UTC)
Mieliestronk, met genoeg tyd kan ek fondse verkry by Wikimedia om kursusse te kan aanbied. Waar bly jy? Groete! Oesjaar 09:18, 18 September 2019 (UTC)
Oesjaar, ek is in die Kaap, maar kan nie eintlik persoonlik betrokke raak nie. Ek is 'n tagtigjarige ou gryskop in 'n aftreeoord, met meer idees as waarvoor ek krag het. Ek kan wel my deel probeer doen deur kursusgangers na jou toe te help aanstuur. Maklik dertig het sterk belangstelling getoon met daardie enkele plasing op Facebook. Dit was asof hulle aansoek doen vir 'n werk, want 'n hele klomp het vertel hoe gekwalifiseerd hulle is om te kan skryf! Maar ek kom vanaand eers agter Maroela Media het 'n aanlyn-kursus. Die probleem met so iets is mense raak so toegegooi met die een opdrag ná die ander dat hulle dit onmoontlik kan onthou, al is dis ook as easy as pie, soos die Engelse sê. Hulle kan ook nie gedurig tussen windows flip deur op YouTube te kyk en dan by Wikipedia te doen nie, dis erg vermoeiend. Maar met 'n persoonlike kursus waar elke kursusganger agter 'n rekenaar kan plaasneem en hul instrukteur navolg, het jy die wenresep. Ek weet nie wat se werk jy alles doen wat jou tyd min maak en hoe jy Wikipedia-fondse kan bekom vir die kursusaanbieding nie, maar die laasgenoemde klink fantasties, as jy dit kan vermag. Mieliestronk 22:53, 18 September 2019 (UTC)
┌────────────────────────────────────────────────────────────────────────────────────────────────────┘ Beste Mieliestronk, die Wikimediastigting het hulle algemene jaarvergadering 16/17 Nov daar in jou dorpie! Ek kan 'n dag of twee vroeër afvlieg of later terugkeer om die kursus aan te bied. Kry solank vir ons 'n lys van persone wat belangstel bymekaar sodat ek weet waarvoor om reëlings te tref. As jy ook vir my lyste in ander stede bymekaar kan kry dan kan ek begin motiveer vir fondse. Vir die rekord: ek werk vir myself nadat ek driekeer afgelê is die afgelope 9 jaar! Met 12 jaar se studies agter my; ek is nou te oud, blank en praat die verkeerder taal. Groete! Oesjaar 05:01, 19 September 2019 (UTC)
Burgert, ek weet jy bly maar onder die radar (en ek respekteer dit) , maar ek gaan weer vra - wil jy dalk help met die opleiding? Groete! Oesjaar 05:03, 19 September 2019 (UTC)
Oesjaar, tel my en :A3 Baard in om te help met die opleiding en beplanning - baie dankie Mieliestronk, dis 'n fantastiese idee. Onverwant dalk - maar Interessant, ek dink persoonlik onlangs nogals baie aan joernalistiek, en wat skort in die nasionale dialoog, en die effek daarvan op die samelewing: Die groot kwessies van ons tyd lyk vir my is die spanning tussen nasionale en globale belangge - nasionale planne wat ongedaan gemaak word deur ander lande - en dan moet skarrel om met 'n nuwe plan vorendag te kom - en ook spanning tussen die "Ooste" en die "Weste", of die "eerste wêreld" en die "derde wêreld", en oor wat 'n goeie regeringstelsel is - maar bitter min joernalistiek raam wat gebeur binne die groter storie wat oor 'n baie langer tydperk afspeel - dus is meeste joernalistiek vandag onsamehangend en verwarrend - dis soos tonele uit 'n fliek - waar niemand die eerste helfte gesien het nie, of dalk net etlike tonele uit die eerste helfte gesien het - ek sal graag meer joernalistiek wil sien wat dinge in meer konteks stel, en ek wonder of mens 'n rol hierin kan speel - of wat in joernalistiekskole geleer word dat dinge so is - of dat daar so min konsensus is oor wat die oorsake en probleme in die wereld is dat joernaliste sal moet spekuleer daaroor. Maar nou ja... om mense te wys hoe om hier te skryf en om vir 'n beurs aansoek te doen om te help daarmee is die maklike deel. Dagelf (kontak) 05:43, 19 September 2019 (UTC)
Oesjaar, dis tipies hoe die mensdom is. Sowat 40 mense het vinnig hul hande opgesteek toe ek op Facebook vra wie graag by die Afrikaanse Wikipedia betrokke wil raak. Toe ek egter elkeen "tag" en sê hulle moet vir my laat weet waar hulle woon, antwoord net 25. Maar 'n mens moet byvoeg dit was net 'n enkele opname. Ek is seker navrae op ander gespreksgroepe op Facebook (gerig deur ander mense as ek) kan nog heelparty meer belangstellendes bereik,
Agt van die belangstellendes op my lys van 25 is in die Kaapse omgewing, van wie ses of sewe die kursus sal kan bywoon, as ek hulle reg lees.
Die agt is:
Jana Luther (voorheen hoof van HAT6 op die web, lid van die Taalkommissie) -- Kaapstad
Sarie Nell -- Malmesbury ("lekker naby aan die Kaap," sê sy)
Leonora Elsa Van Staden (oudjoernalis, het betreklik senior posisie beklee) -- Durbanville, Kaapstad
Marié Hardy Smidt (oudjoernalis) -- Paarl (naby Kaapstad, natuurlik)
Arrie de Beer (oudjoernalis, baie senior) -- Stellenbosch
Alet Zietsman Mihalik -- Oranjezicht, Kaapstad
Lynette Blignaut (oudjoernalis) -- Lambertsbaai
Lize Lübbe -- Napier in die Overberg
Die res van die 25 woon elders verspreid oor die land, met vier van Pretoria en twee van Johannesburg:
Adéle van der Linde -- Limpopo
Joey Basson -- Richardsbaai
Trudie Meintjes -- Loxton, Noord-Kaap
Maureen Van Helden -- Vanderbijlpark
Orna Koch -- Pietermaritzburg
Alet Enslin -- Bloemfontein
Marné Combrinck -- Vereeniging
Elize Pretorius -- Port Elizabeth
Marika DuToit-vanHeerden -- Johannesburg, maar kan middel-Desember in die Kaap wees
Michelle Du Plessis Hattingh -- Johannesburg
Jaco Breytenbach -- Pretoria
Renée Rautenbach -- Pretoria
Louis Krüger -- Pretoria
Mari Cronjé -- Pretoria
Natie de Swardt -- George
Naas Ferreira -- Oos-Kaap
Alice Hendriks Boshoff (doktorsgraad in musiek, uitstekende skryfster) -- Banbury, Brittanje
Daar is heelparty ander kundiges ook op hierdie lys. Mieliestronk 22:16, 23 September 2019 (UTC)
┌────────────────────────────────────────────────────────────────────────────────────────────────────┘ Oesjaar, jou geen kommentaar op die bogenoemde laat 'n ou wonder of jou verwagtinge t.o.v. van die projek nie bewaarheid is nie! :-) En of die uwe dan maar liewer moet ophou om verdere moeite te doen? Een probleem is wel dat 'n mens nie weet hoeveel mense vir die bywoning van 'n kursus jy as "lewensvatbaar" sou beskou nie. Ook dat ek nie kan visualiseer waar en hoe jy so 'n kursus kan aanbied sodat ek dit aan moontlike belangstellendes kan oordra nie. Mieliestronk (kontak) 05:38, 30 September 2019 (UTC)
Mieliestronk, ek besit en bedryf 'n Events maatskappy en soms is ek in plekke waar daar nie WiFi is nie en soms net te besig om my dinge hier op Wiki te doen! As jy vir jouself werk dan spring jy hoog as die kliënt roep! Geld is ongelukig koning, soms. Hierdie poging van ons sal voortgaan, ons is net besig om die Jaarvergadering se datum te bepaal en dit lyk op hierdie stadium of dit 6/7 Des gaan wees. Geduld my vriend, soos hulle sê Rome is nie in een dag gebou nie - maar soos ek sê: Ek was ook nie die projekbestuurder daar nie of dit was! Groete! Oesjaar 06:57, 30 September 2019 (UTC)
Oesjaar, vir enigiemand wat die Ewige Stad binne 24 uur sou kon staangemaak het, kan ek nie help om ontsaglike ontsag te hê nie! Skuus, ek verstaan nou beter. Sal intussen dus so eenkant besig bly met hierdie en diverse ander dinge totdat jy my weer tot aandag roep. Mieliestronk 21:12, 30 September 2019 (UTC)
Gebruiker:Mieliestronk, na 'n gesprek met prof. Laurette Pretorius, ons wil 'n Opleidings dag aanbied hier in Pretoria by die SA Akedemie vir Kuns en Wetenskap gedurende Januarie volgende jaar. Ek het amptelik die Wikimedia Stigting gevra vir fondse vir die dag. Sal jou op hoogte hou, hou maar die kanale oop met die oues van dae... Groete! Oesjaar (kontak) 08:10, 11 Oktober 2019 (UTC)
Gebruiker:Oesjaar, ek lig hulle in, ten minste die sesstuks Gautengers op my lysie, met die hoop dat nog sal bykom. Oor hoeveel van hulle oues van dae is, is ek egter nie seker nie. :-) Mieliestronk (kontak) 21:12, 11 Oktober 2019 (UTC)
Gebruiker:Mieliestronk, ek kan bevestig dat die Algemene Jaarvergadering en Strategie sessie op 14/15 Des gaan plaasvind. Groete! Oesjaar (kontak) 15:56, 16 Oktober 2019 (UTC)
Gebruiker:Oesjaar, dis seker nie 'n "lekker" tyd vir 'n "kursusdag" nie? Ek bedoel, almal is daardie tyd in 'n vakansiestemming en wil ontspan, as hulle nie reeds besluit het waar om te gaan uitspan nie, hetsy langs die see of iewers by 'n binnelandse vakansie-oord of by familie of vriende elders. Ek sê nie dis die geval met die mense op my lysie nie (ek weet nie of hulle die vakansie tuis bly nie), maar die tyd vir die kursus kan seker ander voornemende kursusgangers weerhou om dit by te woon. Groete eweneens Mieliestronk (kontak) 23:59, 16 Oktober 2019 (UTC)
Ek is verskriklik jammer as ek op die tweegesprek inbreuk maak (maar dit kan moontlik ook help met my Wikipedia-artikel, ek moet krities kyk, so rustig maar vir wat nou volg) - is dit werklik nodig dat iemand by 'n lokaal moet aanmeld, of hoe gaan julle te werk? Ek sê nie 'n videokonferensie (ek dink aan datakoste en webkameras aan die skraal kant) is die oplossing nie, maar hoeveel YouTube-video's is nie al daarbuite gemaak nie? En Maroela het ook self video's al opgelaai. Is dit nie maar net die wil van die voornemende gebruikers wat ontbreek nie? Die hoeveelheid kere waarby Maroela en Oesjaar betrokke was is ek seker hulle ken nou al die basiese probleme.
Let op http://meta.wikimedia.org/wiki/Video_tutorials (die video is wel effens verouderd), maar ook afstandsbediening (remote computing). Dan is my vraag: skryf diegene by die opleiding alles op 'n eksamenblok neer, of luister hulle net na die Sondagsermoen? Of soek hulle net 'n bewys dat hulle nog 'n kursus bygewoon het, wat hulle by die naaste polisiestasie sal laat sertifiseer vir 'n CV in web design (webontwerp)? Wo sind sie?
By my as beginner 10 jaar terug onthou ek nou nog: ek het nie geweet van kategorieë nie, die opskrifte was 'n probleem, interwikis nog haas onbekend, ek het nie geweet van vetdruk nie (ek het tog, wel...) en nog minder die bronvermelding. Algaande het ek meer begin leer van prente: dat jy verkieslik die prente eers by Commons moet gaan oplaai (totdat ek net soos Morné begin insien het dit bots met internasionale wetgewing, want by ons verval prentekopiereg reeds ná 50 jaar). Kyk na die ou Eliza Meiring as merkwaardige voorbeeld. En dit was nog lank voor die magiese VisualEditor. As dit nie "by die diepkant instamp" beteken nie... Ek skat in 2004 was dit seker nog moeiliker (of wat praat ek als, Voyageur?) As 'n woordverwerkerprogram-nabootsing nie eens meer goed genoeg is nie (dit is werklik net knip en plak) - gaan ons binnekort Wikipedia se uitleg soos Adobe Photoshop laat lyk? Of beter: Whatsapp? Ek het al begin wonder of die "Wysig"-skakels dalk net vergroot moet word. Die oplaai van prente is 'n ander storie.
Goed soos sjabloonskepping is wel ingewikkeld, maar kyk self - kopieer ons nie maar net ander Wiki's s'n nie? En vra ons nie mekaar gereeld hier iets soos: "Sal iemand asseblief die vullissakke gaan uitsit; ~ die brood gaan koop; ~ die stort skrop" nie?
Daarteenoor: iemand met html-agtergrond is egter reeds geholpe (hoewel mens pleks van <strong>vetdruk</strong> gebruik, is dit nou '''vetdruk'''). Maar hierdie boffins hou hulle weer met ander goed besig. Suidpunt (kontak) 04:28, 17 Oktober 2019 (UTC)
Suidpunt, ek stem nogal met jou saam (dit was jou eerste essay wat ek verstaan het). Ons almal het maar soos jy begin, deur te gaan kyk na die bronteks van bestaande artikels om te sien hoe 'n mens goed doen, deur die artikels te gaan lees waarna jy verwys word as jy welkom geheet word, deur te vra, deur foute te maak en regggehelp te word - en algaande raak 'n mens beter. Dis wat Mieliestronk seker ook maar gedoen het. Geen kursus gaan jou naastenby alles leer wat jy moet weet nie. Dis 'n lang leerproses. ~ Burgert (kontak) 07:04, 17 Oktober 2019 (UTC)
Suidpunt, Burgert en Oesjaar, miskien moet 'n ou net haastig weer op die spoor teruggaan van hoe hierdie aksie begin het. Oesjaar het, ek dink in Junie, iets aan my genoem dat ek gerus ook van die afgetrede joernaliste kan aanspoor om vir Wikipedia te skryf, iets in der voege. Ek het geantwoord dat die ou fossiele al die kennis het om te kan skryf, maar nie vaagste benul het waar om te begin en te eindig nie, ook iets in der voege. Waarop Oesjaar gesê het hy kan kursusse aanbied en ek gesê het laat my dan kyk wie is te vinde vir so iets.
Toe het ek op Facebook rondgesoek na belangstellendes, maar hoewel ek aanvanklik eintlik ou joernaliste bedoel het, goed opgeleide skrywers,kon ek darem nie my navraag so beperk nie. Die reaksie was verbasend, mense oral wat wil skryf en help, heelparty kundiges, maar hulle weet glad nie hoe nie (al is die meeste oudjoernaliste wat belang stel maar net mense hier van die Kaap, terwyl die "eerste" kursus nou vir Pretoria beplan word).
Ek het wel belangstellendes aangeraai om hulle by die Afrikaanse Wikipedia aan te sluit, as 'n begin, en hulle die webadres gegee. Ek vermoed sekeres het, maar toe seker maar weer tou opgegooi in die aangesig van al die vreemdhede.
Hoe ook al, die visie van die Afrikaanse Wikipedia is waaroor dit gaan. As jul mense en bestuur tevrede is dat daar voortbeweeg op die huidige trant van bestendige groei, maar nie 'n ontploffing van bydraes nie, gaan nog tien jaar seker nodig wees om die huidige getal artikels te verdubbel. Ek dink almal stem saam dat die oes groot is, maar die arbeiders min. En dit sal mos darem lekker wees om 'n groot klomp miere te hê om die nes te bou wat 'n spogproduk kan wees te midde van al die bedreigings wat Afrikaans in die gesig staar.
Oor die waarde van persoonlike blitskursusse bo enigiets anders, kan 'n mens maar net kyk wat gebeur het toe ons spul joernaliste (glad nie meganies aangelê nie) in die jare sewentig ons tikmasjiene in die asblik moes gooi en skielik gekonfronteer is deur 'n skerm wat soos 'n televisieskerm lyk en 'n toetsbord waarop jy net sagkens op die knoppies moet druk.
'n Vrywilliger wat boonop die moeite doen om 'n kursus by te woon, is baie meer geïnspireerd as iemand wat op YouTube moet probeer uitpluis hoe Wikipedia werk. En hy of sy het dan ten minste 'n basis om van te werk, sonder om die pynlike pad te loop en selfs die mees basiese te probeer "leer soos jy aangaan". Een belangstellende wat na 'n kursus kom, kan maklik twee of drie ander met hom of haar saamsleep.
Wat meer sê, ek sou self baie graag so 'n opleidingskursuskursus wou bywoon as ek nie so mankoliekig was nie. Die paar artikels wat ek vir Wikipedia geskep het (ook in Engels), was slegs danksy my kennis van html met die Mieliestronk-webwerf. Daar is makliker maniere, maar ek ken steeds nie almal nie. As ek die makliker paaie geken het, was ek dalk produktiewer!Mieliestronk (kontak) 13:46, 17 Oktober 2019 (UTC)
Baie dankie. Maar pasop Mieliestronk - fossiele word ook petrol, en petrol vat vlam...
Goed, ek sou dus sê terwyl D.F. Malan, Kaapstad Internasionaal Krotoa-en-tannie-Winnie-sharing-a-cup-of-Earl-Grey in spanning wag op Oesjaar se neerstryk op die aanloopbaan, kan die Kapenaars solank mildelik gebruik maak van Victoriastraat 5 se Nasionale Biblioteek, of hul naaste biblioteek. (Slims bied toegang tot elke liewe biblioteek in die Wes-Kaap; ek maak amper elke dag daarvan gebruik). Ek sou solank 'n artikel op A4-velle aanmekaartimmer (vir joernaliste is dit mos kinderspeletjies?) net om iets gereed te hê wat fisies bruikbaar is, vir die proeflopie. Dit hoef darem nie nou al by die 50 bladsye te trek nie, maar die "wonder" om jou eie werk springlewendig te sien op die skerm laat mens baie trots voel. Andersins kan hulle solank begin vertaalwerk doen - dit duur self nogal lank.
Ek glo nie die oues van dae is soos die jonges te veel deur "fabrilisme" beïnvloed nie (Klaas Johan Popma se begrip vir die ontsieling van die akademie, waar alles net 'n middel tot 'n doel raak - opvoeding word bloot dressering/afrigting (weens die markgerigtheid); vergelyk Hannah Arendt se homo faber wat praat van die animal laborans [die werkersdier]), maar ek dink tog hulle moenie te veel roem verwag nie - jou Afrikaanse leser is 'n baie snaakse spesie. Net omdat jou artikel oor 'n orgideevakgebied (bv. die Roemeense ekonomiese krisis van 1899 tot 1901 of Oos-Timor waar nog Portugees gepraat word) slegs een kykie elke 50 dae sal kry en jou buurman s'n 200 per dag kry, gaan baie laat voel "waarom het ek my tyd gemors op 'n dom, ondankbare en onnosele volk!" Daar is verskeie faktore, baiemaal tegnies, waarom die Afrikaanse Wikipedia so min besoek word. Laat ek dit so stel: daar sal iemand wees wat eendag jou werk een aand dringend nodig het. Die feit dat dit bestaan, is klaar 'n seën. Suidpunt (kontak) 16:01, 17 Oktober 2019 (UTC)
Oesjaar, wil net by jou hoor: Die kursus sal mos gratis en pasella wees vir belangstellendes nie? Ek het dit nog altyd so verstaan. Mieliestronk (kontak) 00:16, 18 Oktober 2019 (UTC)
Verniet! Hoe anders gaan ons groei? Ek vlieg ekonomiese klas, daar sal ook geen rooi tapyte en dinge op die lughawe wees nie.... Groete! Oesjaar (kontak) 05:55, 18 Oktober 2019 (UTC)
Oesjaar, daar is 'n ernstige dinges in die drinkwater, reken ek. Dit lyk my die middel van Desember (Kersmaand, ontspan-maand by vakansieoorde of die see) is nie eintlik geleë vir 'n beduidende deel van die Gautengers op my lysie nie.
Daar is altesaam agt op my lys: Marné Combrinck / Marika DuToit-vanHeerden / Michelle Du Plessis Hattingh / Jaco Breytenbach / Renée Rautenbach Conradie / Naam Uitgelaat / Mari Cronjé / Ronelle Terre'Blanche.
Slegs Jaco Breytenbach het tot dusver besonder geesdriftig gereageer en gesê dis dan 'n fantastiese tyd in Pretoria.
Naam Uitgelaat laat blyk nou hy ken eintlik Wiki's en wil maar net die basiese weet van hoe Wikipedia werk. Ek het vir hom gesê dan moet hy hom net by Wikipedia aansluit en het hom toe die skakel gegee. Ek dink hy was in sy tyd iemand in 'n gesagsposisie. Hy weet wat gaan vir wat, julle weet.
Mari Cronjé sê pertinent sy is jammer, maar sal nie in daardie tyd die kursus kan bywoon nie.
Marika DuToit-vanHeerden skryf: "Ons is gewoonlik maar weg daardie tyd en ek verwag nie dat dit hierdie jaar anders sal wees nie. n Datum sal dalk meer bepalend wees."
Michelle Du Plessis Hattingh vra ook 'n spesifieke datum voor sy sal kan sê.
En Marné Combrinck skryf: "Indien 'n datum reeds beskikbaar is of sou gou as moontlik deurgegee kan word, sal ek wil probeer om my reëlings daar rondom te tref."
Ek wag nog om van die ander twee te hoor, maar dit lyk my die tendens is duidelik: Desember is nie eintlik 'n maand vir sulke dinge by ons mense nie. Of hoe nou, Oesjaar? Groete. Mieliestronk (kontak) 19:06, 18 Oktober 2019 (UTC)
Mieliestronk, kalmeer tot 'n paniek aanval asb! Kom ons los dit dan, ek sal sien of ek fondse kan reël vir iewers in die jaar. Kom ons vermy die woord kurses ook, dit jaag blykbaar mense se bloeddruk op! Groete! Oesjaar (kontak) 19:10, 18 Oktober 2019 (UTC)
Oesjaar, raait. My ton bakstene was maar net 'n oefenlopie om te wys waartoe hierdie ou man in staat is as hy in sy hiperpaniekerige fase is. Ek sal ook maar vergeet van kurses. Ek sal dit liewer kursus spel en dan sal die mense meer vertroud wees wat ek eintlik wil sê. Eisj. Mieliestronk (kontak) 19:44, 18 Oktober 2019 (UTC)
Mieliestronk, ek gaan 'n kursus bywoon om kursus te spel.... Enige kans dat jy jou gesig gaan wys by die jaarvergadering? Sal daarvan hou om jou te ontmoet? Groete! Oesjaar (kontak) 00:54, 19 Oktober 2019 (UTC)
Oesjaar, sal baie graag die vergadering wou bygewoon en met jou kennis gemaak het, as ek net 'n raps jonger en gesonder was. Leef op tagtig saam met bruid in 'n Kaapse aftreeoord en is nie meer baie mobiel nie. Twee hartomleidings agter die blad, een groot rugoperasie maar steeds 'n gedurige rugpyn, hart wat oneweredig pomp en ontspan, 'n sekere fibrose van die longe, onverklaarbare interne bloeding wat 'n chroniese ystertekort en moegheid meebring ... dis nog net op die rekenaar wat ek my so 'n lang asem kan verwerdig. Maar laat 'n ou liewer ophou anders lyk dit of ek kla! Mag die jaarvergadering groot vrugte afwerp, wat julle ook daarop gaan bespreek en besluit. Julle ouens doen monumentale werk vir Afrikaans, en dis nie sommer se sê nie. Geslagte vorentoe gaan julle nog bedank. Mieliestronk (kontak) 02:02, 19 Oktober 2019 (UTC)
Mieliestronk, is daar enige artikel wat jy nog begeer? Groete! Oesjaar (kontak) 06:55, 19 Oktober 2019 (UTC)
Ek sien nou 'n ontstellende ding: dat mense bv. Suid-Afrikaanse Buro vir Rasse-aangeleenthede onder Kategorie:Afrikaners plaas as [[Kategorie:Afrikaners|*]] of [[Kategorie:Afrikaners| ]]. Ek weet nie waar dit posgevat het nie, maar die enigste artikel wat in Kategorie:Afrikaners met 'n spasie geplaas word, is Afrikaners. En niks word geplaas met 'n asterisk nie, tensy dit met 'n asteriks begin. Dit gaan nou weer 'n klomp werk kos om dit alles reg te stel. Let asseblief op die gebruike op Wikipedia. Dankie. Burgert (kontak) 20:08, 16 September 2019 (UTC)
En terwyl by die sensitiewe onderwerp Afrikaners. Hoe kan almal wat Afrikaans is in Kategorie:Afrikaners geplaas word? Identifiseer elke Afrikaanse mens met hom met die term Afrikaners? Ek dink nie so nie. Burgert (kontak) 20:18, 16 September 2019 (UTC)
Hulle kwalifiseer kwalik as Chineessprekende bewoners van Labrador ;) Die beste oplossing is as hulle as Afrikaanssprekende Suid-Afrikaners gekategoriseer word. Die kategorie "Afrikaanssprekende Suid-Afrikaners wat hulself nie met die term Afrikaner identifiseer nie" is opsioneel. Voyageur (kontak) 22:01, 16 September 2019 (UTC)
Ons eie artikel oor Afrikaners definieer die etniese groep. Sien ook die relevante bespreking by en:Category talk:Afrikaner people oor of so 'n kategorie toepaslik is. My mening is dat selfidentifikasie nie relevant is vir ensiklopediese doeleindes nie (mits dit in 'n betroubare bron verskyn en dan slegs as 'n nota in die afdeling Persoonlike lewe; selfidentifikasie verander nie 'n persoon se etniese agtergrond nie.) – K175 (gesels met my | my bydraes) 13:45, 17 September 2019 (UTC)
Jy slaan die spyker op sy kop K175! Watter blanke Afrikaanssprekendes wil kwansuis nie as Afrikaners identifiseer nie? (en waarom is die onderwerp sensitief? Met respek, gaan lees Giliomee se 'Die Afrikaners' om oor die "sensitiwiteit" te kom!) Charlielv55 (kontak) 14:44, 16 Oktober 2019 (UTC)
Holoseen – finale uitwissing?[wysig bron]
Gemeenskap, bogenoemde is 'n interessante artikel met genoeg bronne, vir 'n slag. Ek het egter 'n probleem met die styl waarin dit geskryf is, daar is sekere gedeeltes wat nie in ensiklopediese styl is nie. Eerstens die gebruik van die eerste persoon is nie Wiki styl nie. Ons vra nie vrae in artikels nie, ons gee feite weer, in koue ensiklopediese taal. Teen die einde klink die artikel soos 'n meningsopname... Julle opinies asb. Groete! Oesjaar (kontak) 05:36, 19 September 2019 (UTC)
Ek stem saam. Ons moet dit hou, maar ons moet die titel verander en die dele wat nie in ensiklopediese style geskryf is wysig sodat dit in die korrekte styl is. - Rooiratel (kontak) 05:59, 19 September 2019 (UTC)
Wel, die eerste probleem daarmee is dat daar klaar 'n Holoseen bladsy is, so dit gaan meer werk vat. Kan ons dit na die sandput skuif tyd en wyl?Dagelf (kontak) 06:03, 19 September 2019 (UTC)
Dit is nie 'n probleem nie. Holoseen gaan oor die tydperk, Holoseen-uitwissing gaan oor die uitwissing in die tydperk. Ander wiki's het ook 'n bladsy vir elk een. - Rooiratel (kontak) 06:12, 19 September 2019 (UTC)
Premiers van Thailand[wysig bron]
Gemeenskap, Gebruiker:ธนบดั เมืองโคตร doen handige werk met die Premiers van Thailand. Hy gebruik 'n vertaler met sy kwota uitdagings. Bv. Rear Adminiral word agterste adminraal en generaal word algemene. Help proeflees asb! Groete! Oesjaar (kontak) 08:14, 19 September 2019 (UTC)
Help ook met inligtingskasse asb. Groete. -- SpesBona 08:34, 19 September 2019 (UTC)
Nedersettings in Namibië[wysig bron]
Gemeenskap, wat is die Afrikaans vir die volgende kategorieë van nedersettings in Namibië?
Ek dink town en village kan beide dorp wees, of hoe? 08:21, 23 September 2019 (UTC)
Village, so skat ek, kan gehuggie wees as daar geen kerk is nie. Maar gehuggie grens eerder aan die Engels hamlet. Stormsvlei kan dus streng gesproke nie 'n gehuggie wees nie. Dorpie is dus beter. As die plek deur takke omring word, is dit 'n kraal.Suidpunt (kontak) 08:31, 23 September 2019 (UTC)
Terloops, in jou Engelse woordeboek, word vir "village square" 'dorpsplein' aangegee? Want ek sien niks in my 1997 Pharos nie. Reverso.net het dit wel onder Nederlands. Suidpunt (kontak) 08:50, 23 September 2019 (UTC)
The consultation on partial and temporary Foundation bans just started[wysig bron]
Gemeenskap, ek veg voort om bogenoemde te vertaal, al verby die halfpadmerk. Wat sal bombsight in Afrikaans wees: containing captured top secret Norden bombsights, were then flown to Japan? Groete! Oesjaar (kontak) 17:42, 30 September 2019 (UTC)
'n Norden bombsight is 'n tachometriese bomvisier, genoem na sy ontwerper, die Nederlandse ingenieur Carl Norden wat in 1904 na die VSA geëmigreer het. Sien byvoorbeeld Norden bombsight. Groete, Voyageur (kontak) 18:14, 30 September 2019 (UTC)
Kan iemand my asb help met die sjablone by http://af.wiki.sxisa.org/wiki/Boeing_B-17_Flying_Fortress#Gebruikers ? Groete! Oesjaar (kontak) 06:55, 2 Oktober 2019 (UTC)
Uitgevoer Burgert (kontak) 10:30, 2 Oktober 2019 (UTC)
Dankie! Oesjaar (kontak) 10:49, 2 Oktober 2019 (UTC)
Dmitri Alexejef[wysig bron]
Hallo daar julle. Sal iemand asb. bg. blad (wat 'n aanstuurblad na Dmitri Aleksejef was) kan verwyder? Dankie ! Groete:)Charlielv55 (kontak) 15:51, 2 Oktober 2019 (UTC)
Uitgevoer Burgert (kontak) 16:06, 2 Oktober 2019 (UTC)
Dankie Burgert:)Charlielv55 (kontak) 16:14, 2 Oktober 2019 (UTC)
AfroCuration geleentheid[wysig bron]
Ek gaan Saterdag in Johannesburg wees om deel te neem aan die AfroCuration byeenkoms.
Die fokus van die geleentheid is om artikels oor die Suid-Afrikaanse grondwet in soveel Suid-Afrikaanse weergawes van Wikipedia as moontlik te voeg, uit te brei en te verbeter. Hulle hoop om 100 artikels so te skep.
Ek vra groot asseblief dat so veel as moontlik Afrikaanse Wikipedians deel neem aan die dag. Dankie Dumbassman (kontak) 10:13, 3 Oktober 2019 (UTC)
Gaan daar ook 'n artikel wees oor hoe die "grondwetlike Hof" (lmga - 'n eufemisme in die ware sin v/d woord) artikel 29 misken en verwring het om Afrikaans as onderrigtaal by die "University of the Orange River Colony" te verdoem? Charlielv55 (kontak) 12:43, 3 Oktober 2019 (UTC)
Skep dit! Dumbassman (kontak) 14:34, 3 Oktober 2019 (UTC)
Hallo, Log tog hier in as julle deelneem. Dankie Dumbassman (kontak) 07:16, 5 Oktober 2019 (UTC)
Na Afrikaans of In Afrikaans vertaal.[wysig bron]
Net 'n vinnige vraag julle, watter van die bogenoemde is korrek? By voorbaat dankie! Groete :) Charlielv55 (kontak) 10:28, 9 Oktober 2019 (UTC)
'n Mens vertaal van een taal na die ander. Bv. vertaal ek van Duits na Afrikaans. Groete. -- SpesBona 10:49, 9 Oktober 2019 (UTC)
Dankie! Charlielv55 (kontak) 10:59, 9 Oktober 2019 (UTC)
Ongelukkig nie, SpesBona en Charlielv55. Dit is in. Ek het ook eers my kieste van verontwaardiging opgeblaas, maar die WAT wys die teendeel. Morne, voormalige redakteur van die gewildste Afrikaanse tydskrif in Suid-Afrika en tans by Maroela doenig, het jare gelede die titel na Lys van vertalings in Afrikaans verander. Sien die besprekingsbladsy. Suidpunt (kontak) 11:51, 9 Oktober 2019 (UTC)
Dit is inderdaad in. Burgert (kontak) 12:46, 9 Oktober 2019 (UTC)
Baie dankie jong, dit kan regtig nogal verwarrend wees! Charlielv55 (kontak) 12:13, 9 Oktober 2019 (UTC)
Moreel bankrot "DSTV"[wysig bron]
Ek het jou artikel oor die moreel bankrot "DSTV" op PRAAG geniet. My vraag is net: waarom nog skryf daaroor, of kan mense werklik so oningelig wees dat hulle toeligting daaroor nodig het? (toegegee- my ouers is nog intekenare, maar in hul verdediging woon hulle op 'n goeie ou Vrystaatse dorpie met grondpaaie...) Die ou spul is so oor die muur en Afrikaner - en Afrikaans-vervreemd (hulle maak oënskynlik staat op rugby om deesdae die wa deur die drif te trek, maar daardie soustrein dink ek ook is besig om haastig te verkas...) (rugby - nog 'n vb. van iets wat werklik geen behoudende en nugter-denkende mens se tyd meer behoort op te neem nie!) As mens jonger as 40 jaar is, en nog 'n intekenaar is, is daar in my nederige opinie iets fout...:) Charlielv55 (kontak) 12:13, 9 Oktober 2019 (UTC)
Kyk, Charlie - as jy deur my artikels sou lees, gaan dit nie suiwer om politiek nie, maar oor die geld en deels is daar ook 'n onderliggende morele kwessie daaraan verbonde. Dat ons nie ons hoop op organisasies kan sit nie, maar alleen in onsself en mekaar. Mobilisering is seker 'n te sterk woord.
Kyk, as jy geld gee vir 'n organisasie, is dit jou keuse. Maar ek voel wanneer jy geld gee aan 'n organisasie en jy kry nie daaruit wat jy veronderstel is om te kry nie, maak spore, vat jou geld elders heen of maak jouself die beampte. Voordat ek R500,00 per maand uitgee op kultuurorganisasie X, koop ek eerder my eie boeke en kyk wat gedoen moet word. As jy dan vir jou 'n videokamera wil aanskaf en sommer jou eie YouTube-joernalistiek wil bedryf - gaan voort, geniet dit.
Dit is ook geen geheim meer dat ek artikels skryf met die doel om standpuntleemtes te vul nie.
Want vanoggend nog dink ek aan e-boeke vir die buitelanders wat Afrikaans leer. Maar spesifiek aan vertalings. Ek dink aan boeksirkulasies, en toe onthou ek mos van...
"Postapartheid en die Afrikaanse letterkunde" deur prof. Leon de Kock uit De Kat van 2015 wat eintlik tussen die reëls probeer sê: om jou boek in Engels (en ander tale) vertaal te kry en daarna "wêreldletterkunde" te word is deesdae die veel groter prestige as die Hertzogprys. Volgens De Kock is die kategorieë om by hierdie "wêreldletterkunde" uit te kom in twee kategorieë: "postapartheid" en "wêreldverband". Hy skilder die ikoongalery so: André P. Brink, Breyten Breytenbach, Antjie Krog, Marlene van Niekerk, Etienne van Heerden, Ingrid Winterbach, Eben Venter, S.J. Naudé, Willem Anker, Deon Meyer "en enkele ander." Om aan te haal:
"Die werk van hierdie skrywers sluit aan by bepaalde (en belangrike) hooftendense in die Suid-Afrikaanse letterkunde na apartheid: transnasionalisme en die globale verbreding van die Suid-Afrikaanse leefwêreld (Van Niekerk, Van Heerden, Vente, Naudé, Meyer); taai rekenskap met die verlede (Van Niekerk, Van Heerden, Venter, Anker, Krog, Meyer, Brink), die "queer"-maak van die ortodokse Afrikaner-ideologie (Venter, Naudé, Anker); en die ontkoppeling met apartheid se narratiewe en sy teen-narratiewe, met dienooreenkomstige aansluiting by sowel breër intellektuele en kulturele raamwerke as die gesag van die "gewone" (Winterbach, Breytenbach.) [...] Vir diegene wat nie daarvan hou dat Afrikaanse letterkunde saam met Engels ingeboender word nie, is daar 'n uitweg wat nie eng "nasionaal" is nie.
Dan haal hy uit Damrosch se boek "What is World Literature?" aan: "all literary works that circulate beyond their culture of origin, either in translation or in their original languages". Met ander woorde: jy moet 'n sirkulasie tuis hê wat dit lees, maar ook buitelandse sirkulasie."
Dit is vir my hoogs vereenvoudigend. Want dit is baie duidelik dat jy meer geïnteresseerd is in jou breë leserspublikum (en wie is dit - die literatore of die gewone outjie wat Furry-boekies versamel?) as die inhoud. Dus, vertaalgerigtheid!
Om miskien Jan Rabie se woorde buite konteks te neem:
To look back to Latin: culturally Latin was not creative outside Italy. A lingua franca is a creative dynamo only in the centre of its domain. As Toynbee said in his Study of history: Culture for export is culture no longer. - Jan Rabie, in sy toespraak 'Lingua franca and vernacular - Konferensie by die Universiteit van Kaapstad, 17 Julie 1979. (Uit: Buidel. 1989. bl. 68).
N.P. Van Wyk Louw sou saam 'n aambei hieroor gekry het: "dié een soort vernuwing (=pseudo-vernuwing) wat ons soos die pes moet vermy, is die ore-in-die nek agteraanhardloop agter een of ander "nuwe stroming", rigting, wat ook al, wat op die oomblik 'n mode is - hier of in die buiteland." (Vernuwing in die prosa, 1970, p.148)
En dit is waarvoor ek nou PRAAG gebruik - want ek wonder 'n ewigheid wanneer mense dit nou gaan besef - al wat kort is fusie van diepte filosofie (ten minste sewe soorte rigtings), met 'n goeie intrige en goeie karakterontwikkeling.
Ons het in die 1990's met The Matrix gesien hoe "Oos" en "Wes" nader na mekaar beweeg, die ou Griekse filosofie, Boeddhisme, Gnostiek, Christendom, New Age... teen die agtergrond van die millenniumwending, die inlui van die digitale era, die fin-de-siècle en die hoop op die koms van die Messias of Matreya asook die Tyd van die Waterdraer. Sinkretisme de luxe. Maar die hoofpunt is: hier het ons 'n bleeksiel wat 'n god word; wat gesterf het en opgestaan het en nou die wêreld gaan verander. Die einde. Goed, daar is die effekte, bietjie bloed uitspoeg... Maar sonder die filosofie is die film dood, vorm sonder inhoud.
En dit is hoe ek die Afrikaanse letterkunde vind. Die diepte-filosofie ontbreek. Want jou skrywers is te lui en jou gemiddelde lesers te dom (of oningelig). Aan die ander kant, soos ek openlik êrens in my rubriek op PRAAG gesê het: Moltrein is byna 'n ensiklopedie in die kleine van filosofie, want die karakter is lief om sy kennis met die leser te deel, maar in die intrige is dit ongelukkig nie versluier nie.
Maar, as jy dan wil gatkruip om jou plekkie by die Nobelpryswenners te verower (boeke waarvan ek nog nie een gelees het nie - die koek is te droog na my sin...), skryf dan maar liewer in Engels, dan is 'n vertaling nie eens nodig nie. Of maak soos Mark Behr: skryf sommer jou boek in Engels en Afrikaans gelyk.
Oor jou rugbystorie - toe ek 17 was moes ons in Lewensoriëntering 'n taak doen oor hoe sport die gemeenskap kan ophef. Ek kan steeds nie insien hoe dit kan nie. (Deesdae doen ek niks as ek dit nie op my CV kan skryf nie.) Dit word nou glo gesê van spanbou, dissipline en saamspeel...
1. Dit leer jou geen nuwe vaardigheid of praktiese ondervinding nie; jy kry geen nuwe kennis nie. As al jou maats die veld verlaat bly jy "none the wiser" alleen agter.
2. Dit leer mense speel, nie werk nie.
3. Bowenal - daar is 'n rede hoekom rugbyklubs gevou het. Sport is 'n moerse uitgawe, en dit skep nie werk nie. Dit is nie lewensveranderend soos ons wetenskaplikes nie. Ek het gedink aan 'n plek soos Elim. Om 'n rugbyveld te skep vir 'n paar mense wat speel, waar daar géén borge is en byna geen toeskouers om te gaan kyk nie - wat is die punt daarvan? Waar is die "regverdige kans" vir Pietie om die Springbokspan te haal? Hoe onregverdig is die lewe nie! Die feit bly staan - die geld moet êrens vandaan kom! En arm gemeenskappe kan dit nie bekostig nie. Dit is 'n sirkelredenasie wat homself vernietig nog voor dit begin het! - Suidpunt (kontak) 20:31, 9 Oktober 2019 (UTC)
Wikipedia lys "Die reuk van appels" en sy dienooreenkomstige Engelse eweknie "The smell of apples", in 2002 volg "Embrace" vermoedelik slegs in Engels, sowel as in 2006 "Kings of the water". Suidpunt, ek het eerlikwaar nie eers geweet daar bestaan 'n skrywer soos Mark Behr nie! Baie dankie vir jou deeglike terugvoering! Doe zo voort! - Charlielv55 06:12, 11 Oktober 2019 (UTC)
NS: Noudat daar amptelik geen meer Afrikaanse universiteit in die Wes-Kaap is nie, dink ek die Kapenaars moet maar soos die Noordelike manne maak en hul eie Akademia skep! Ek is nie meer moedeloos nie, wel boos en van voorneme om nou meer verbete as ooit vir my taal se behoud en ontwikkeling te veg! - Charlielv55 06:12, 11 Oktober 2019 (UTC)
@Charlielv55: dit is nie nodig nie: Kapenaars kan ook by Akademia studeer. Ek weet van mense wat by satellietkampusse hier in die suide deur daardie inrigting studeer. Dit is blykbaar baie modern en tegnologies. – K175 (gesels met my | my bydraes) 19:24, 18 Oktober 2019 (UTC)
Nomineer asb nuwe voorbladartikels[wysig bron]
Gemeenskap, ons benodig 52 voorbladartikels elke jaar, Wikipedia is 'n monster in dié opsig wat se honger nooit gestil kan word nie! Tans groei ons voorbladartikels teen 'n slakkepas en ou voorbladartikels moet deur Gebruiker:SpesBona gebruik word om die verskil op te maak. Dit is nie 'n aanvaarbare situasie nie. Gebruikers wat voorbladartikels skryf is skaars hier by ons, daar is Voyageur, Burgert Behr, Suidpunt (jare terug) en Morne waaraan ek nou kan dink, hopeloos te min. Ons artikelgroei is aanvaarbaar, maar die kwaliteit kan bevraagteken word. Te veel saadjies en plantjies (as ek Aliwal2012 se term kan gebruik) en baie persone (veral van ander lande) gedrewe. Ons kort nog baie tegniese artikels, plante van Suidelike Afrika, ons eie sportmense (swem, atletiek, netbal) ens.
Die reël met vertaling van artikels is om AL die verwysings en bronne saam te kopieer en nie net te stel dat die artikel uit bv Engels vertaal is nie. Ek het die Boeing B-17 Flying Fortress vertaal uit Engels, (dit is my eerste voorbladpoging na tien jaar hier en dit was nog altyd 'n droom vir my) om my doelwit vir 2019 uit te voer maar ook om aan die gemeenskap te wys dat ek ook doen wat ek sê. Ek is trots op die poging, dankie aan Aliwal vir die proeflees en Burgert vir tegniese ondersteuning. Dit was flippen harde werk, ek salueer genoemde gebruikers wat voorbladartikels skryf! Julle het my respek verdien.
Die gemeenskap sal moet help hier, ons kan nie altyd partytjie hou met net dit wat lekker is nie. Ek het laasweek 'n paar uur in my vrou se klas deurgebring (sy is 'n hoërskoolonderwyseres en haar digitale projektor se klank het probleme gegee) terwyl sy klas gee. Die bottom line is hulle, (die onnies) soek inhoud om klas te gee. My vrou leun swaar op YouTube. Ons is die enigste en laaste generasie wat kan help hier, oor tien jaar gaan dit te laat wees. Jammer om dit te sê, ek is 'n realis en nie 'n dromer nie.
Soos reeds gesê voorbladartikels skep is taai, maar miskien kan 'n spanpoging help bv twee persone (of meer) vertaal 'n seksie om die beurt van 'n groot artikel... Vele hande, ligte werk. Ek laat dit aan die gemeenskap oor. Groete! Oesjaar 20:00, 9 Oktober 2019 (UTC)
Naskrif: ondersteun my voorbladpoging asb! Sien Wikipedia:Kandidaatartikels vir voorblad.
Reg! Gedêps: Alfred Wegener (voorbladster 2005, Duits) de:Wirtschaftsgeschichte_der_Republik_Venedig (ek belowe Voyageur en die skrywer al 'n leeftyd). O! En Brandsiekte onder honde (ek het amper my middagete op die toetsbord uitgepak na daardie onaptytlike foto), of Brandsiekte onder vosse en jakkalse.
OK... Vra asseblief vir u vrou aan die anderkant van die matras om ons asseblief net vooraf in te lig wat die staatsdiens alles nou weer verlang? Anders hardloop ons soos afkophoenders rond. 'n Skakel na 'n omsendbrief of so. Ek hou van 'n afmerkkaartjie.Suidpunt 20:29, 9 Oktober 2019 (UTC)
Ek wil graag Krieketwêreldbeker 2015 en Krieketwêreldbeker 2019 nomineer. Dis al wat ek tans het. Maak dit sin om hulle opnuut te nomineer? Hulle het onlangs min ondersteuning geniet! Groete. -- SpesBona 08:25, 10 Oktober 2019 (UTC)
@Oesjaar: Puik artikel, knap gedaan! Kan jy dalk nog die inleiding vanuit die Engelse wiki uitbrei? Dis die goed wat later op ons voorblad verskyn. Dan is die artikel klaar. Groete. -- SpesBona 12:43, 10 Oktober 2019 (UTC)
Kom ons probeer weer. Ondersteun die bykomende voorstelle asseblief, sien Wikipedia:Kandidaatartikels vir voorblad. Groete. -- SpesBona 19:05, 10 Oktober 2019 (UTC)
Dalk kan ons nog iets van die Nobelpryse verwerk? Olimpiese Spele of sokker is dalk ook iets vir ons voorblad? Groete. -- SpesBona 19:45, 10 Oktober 2019 (UTC)
Ja, Nobelpryse is 'n moet! Miskien moet ons dit 'n spanpoging maak, soos met Johannesburg. Almal het iets bygedra! Ek sal die B-17 se inleiding verbeter. Groete! Oesjaar 19:48, 10 Oktober 2019 (UTC)
Ou pogings soos Alabama en wolf is nog oor. Lank gelede het ek 'n lys gemaak met Tacitus, Plinius die jongere, Londen, ens. Dit was 12 of so. Botswana is op my lys, as iemand vra. Dalk nog Windhoek, Kimberley en/of Bloemfontein? Groete. -- SpesBona 19:55, 10 Oktober 2019 (UTC)
Bypass ration[wysig bron]
Gemeenskap, missie onmoontlik, maar al die tipe straalmotors moet vertaal word. Sal omloopverhouding die korrekte vertaling wees vir Bypass ration? Sien , dit mag dalk lig op die onderwerp werp! Groete! Oesjaar 18:47, 10 Oktober 2019 (UTC)
Die Duitsers noem dit 'n newestroomverhouding. Ek kry dit eger nie in Afrikaans nie. ~ Burgert (kontak) 19:50, 10 Oktober 2019 (UTC)
Ek kry wel omloopstraler vir bypass jet. ~ Burgert 19:56, 10 Oktober 2019 (UTC)
Omloopverhouding is die Afrikaanse vakterm. Voyageur 20:38, 10 Oktober 2019 (UTC)
Hoekom dan nie Verbygaanverhouding nie? Die lug vloei immers verby die turbine. Gedoriewaar.... Groete! Oesjaar 07:48, 11 Oktober 2019 (UTC)
Ek sien Gebruiker:Aliwal2012 het hoë-omleiding-verhouding gebruik iewers in 'n artikel... And the plot thickens! Groete! Oesjaar 09:30, 11 Oktober 2019 (UTC)
Aanduiding van tyd in artikels[wysig bron]
Vra maar omdat ek nie weet nie: Is daar 'n staande reël oor die gebruik van tydsaanduidings in artikels? In die artikel oor Somerset-Wes staan daar byvoorbeeld: "Die bevolking het na raming die afgelope sowat 15 jaar verdubbel". Die leser dink dit is 15 jaar in die verlede van "vandag" af. Maar die artikel kon net sowel vyf jaar gelede geskryf gewees het -- en nog vyf jaar die toekoms in kan die inligting selfs onsinnig wees. Hoekom kon die skrywer nie maar net geskryf het dat die bevoking in die vyftien jaar tussen 20.. en 20.. verdubbel het nie?
Die enigste alternatief sou seker wees om by elke artikel te sê: "Hierdie artikel is laas op DATUM bygewerk", maar ek glo nie dit is Wikipedia-beleid of trouens dié van enige ensiklopedie nie. Of hoe nou...? Mieliestronk 18:25, 12 Oktober 2019 (UTC)
Hierdie is 'n geldige vraag. Ek weet ook nie, ons moet ondersoek instel. Groete! Oesjaar 09:49, 13 Oktober 2019 (UTC)
Die Engelse Wikipedia se stylgids adviseer teen die gebruik van stellings wat na relatiewe tye verwys. Sien bv. en:Wikipedia:Manual of Style/Dates and numbers#Statements likely to become outdated, en:Wikipedia:Manual of Style/Words to watch#Relative time references, en en:Wikipedia:As of. – K175 (gesels met my) 10:00, 13 Oktober 2019 (UTC)
In hierdie geval wat Mieliestronk noem, is daar nie eintlik 'n ander manier as om na 'n spesifieke datum te verwys nie, ja. Mense moet maar net daarop let; 'n mens sal nooit so iets kan afdwing nie en ons is te min mense om na elke artikel uit te kyk hiervoor. Daar is baie ander probleme wat m.i. belangriker is. ~ Burgert (kontak) 11:18, 13 Oktober 2019 (UTC)
Dit is inderdaad 'n turksvy. Want nou kry jy die skrywer wat nie 'n presiese datum kan gee, soos wanneer iets soos 'n droogte ontstaan nie. Nou kan jy nie met presiesheid sê: "Vandat die laaste druppel op 8 Mei 2015 om 03:51:10 gestort het tot op 5 Julie 2019 om 08:11:31 het..." Jy sal ongelukkig moet veralgemeen. En nog 'n probleem is wanneer iets nog aan die gang is... soos die waterprobleme in Kaapstad.
Daarteenoor het ek weer SAUK-SABC-bulletin van 14 Februarie 1966 (bl. 55, 'Gaar miljoene gellings in watertenks op') wat uitdruklik stel:
'n Dorp soos Alberton met 18 000 blanke inwoners kan byvoorbeeld wanneer elke huiseienaar slegs 'n duisend gelling-watertenk sou oprig, reeds konserwatief bereken, 10% van sy jaarlikse waterverbruik op die manier uit reënwater voorsien. Veral vir tuingebruik [...]
En hier het mens die voorreg om "Reeds op 14 Februarie 1966 berig 'SAUK-SABC-Bulletin...." te gebruik, om te benadruk hoe lank gelede mense al oor hierdie waterprobleem nagedink het en die potensiaal van die watertenke kon ingesien (of oorskat) het. Selfs oor 'n honderd jaar sal dit nog sin maak.
Vanmiddag hoor ek nog iemand sê: "die volgende paar maande sal...". Nou kry jy hierdie berig êrens en skryf dit net so neer.
Terwyl jy eintlik moes sê: "Op 15 Oktober 2019 waarsku Piet-de-wyse die daaropvolgende paar maande kon..." Dit klink snaaks as mens dit NOU skryf.
Maar nou het jy ook "Hy sê die afgelope paar maande het..."
Nou hoe maak mens nou? "Op 15 Oktober 2019 sê Piet-de-wyse die vorige paar maande (?) / die paar maande tevore (?) het..." Suidpunt (kontak) 12:56, 15 Oktober 2019 (UTC)
'n Sin soos "vyf jaar gelede...", wat nie verder gespesifiseer word nie, is een jaar later reeds valse inligting. En die verdere probleem is dat dit net gekorrigeer kan word as die volgende gebruiker weer die navorsing gaan oordoen. JMK (kontak) 07:43, 16 Oktober 2019 (UTC)
Kategorieë deur Gebruiker:Wwikix[wysig bron]
Gemeenskap, Gebruiker:Wwikix is nou al geruime tyd besig om kategorieë te verander/skep sonder om enige iemand in te lig wat sy doelwitte is. Ek persoonlik dink nie hy voeg enige waarde toe nie. Julle insae asb? Groete! Oesjaar (kontak) 10:47, 15 Oktober 2019 (UTC)
Ek hou hom al 'n geruime tyd dop en sien nie probleme nie. Ons benodig ook manne wat katwerk doen. Hy skryf en hersien ook artikels! Groete. -- SpesBona 10:52, 15 Oktober 2019 (UTC)
Ek dink ons het heeltemal te veel kategorieë vir die aantal artikels wat ons het, en dit is nie net Wwikix nie. Kyk maar net na Kategorie:Kategorieë van Wikipedia om te sien hoe absurd dit soms raak. Ons gaan naderhand meer kategorieë as artikels hê. ~ Burgert (kontak) 21:25, 15 Oktober 2019 (UTC)
┌────────────────────────────────────────────────────────────────────────────────────────────────────┘ Ek maak nuttige kategorieë in ooreenstemming met die Afrikaanse Wikipedia se stelsel. Daar is egter kategorieë wat te ver gaan, sien: Kategorie:Kandidate vir spoedige verwydering. Wwikix (kontak) 14:27, 16 Oktober 2019 (UTC)
NS Ek het pas meeste van hierdie kandidate geskraap! --Aliwal2012 (kontak) 07:54, 19 Oktober 2019 (UTC)
Baie dankie vir jou goeie werk jong, maar ek dink regtig nie die kategorieë 'pianiste volgens nasionaliteit' en 'violiste volgens nasionaliteit' gaan te ver nie, as ek reg onthou het die enkele kategorie 'Pianiste' bv. te slordig begin lyk en was dit die regte keuse om 'n nuwe, meer vaartbelynde kategorie te skep (dieselfde geld vir violiste en dirigente!). Ek het ek vir K175 gevra om die kategorieë te skep as ek reg onthou. Moet dit asseblief nie verwyder nie. Ek wil nog baie artikels skep/vertaal/skryf oor pianiste, dirigente en violiste! Charlielv55 15:01, 16 Oktober 2019 (UTC)
Oesjaar glimlag breed![wysig bron]
Gemeenskap: ek het vandag my optiese vesel verbinding gekry! Dit maak 'n groot verskil! Groete! Oesjaar (kontak) 16:15, 15 Oktober 2019 (UTC)
Sonder om Wikipedia in mybroadband.co.za te laat ontaard, wat van 'n skermkiekie van http://speedtest.co.za/ ? Suidpunt (kontak) 18:08, 15 Oktober 2019 (UTC)
Afrikaans voorlopig ook weg by Stellenbosch. Hier is die uitspraak, wat ek nog deeglik moet bestudeer. Kyk ook Danie van Wyk se kommentaar, en Giliomee (2016). Maar in ieder geval beteken dit dat die waarde en belang van wikipedia in Afrikaanse onderwys weereens styg. JMK (kontak) 22:21, 15 Oktober 2019 (UTC)
Die Konstitusionele Hof mag dan ook besluit dat postkoloniale tersiêre Engelsmedium-onderwys in 'n Derdewêreldland soos Suid-Afrika ewe goed gestaak kan word omdat dit heeltemal nie kan meeding met dié wat deur topvlak-instellings in die Verenigde State aangebied word nie en studente slegs gemarginaliseer gaan word as hulle hul opleiding buite die VSA ontvang. Voyageur (kontak) 23:07, 15 Oktober 2019 (UTC)
@Gebruiker:JMK, net soos Tuisonderrig mens bewus maak van die politieke onderstrominge op hierdie gebied. Glo my, 'n mens wil nie wat wetgewing betref 'n tweede Duitsland hier hê nie. Die nadeel weer van 'n privaatskool is dat ieder een 'n idioot van die straat af kan aanstel, en die Departement van Onderwys voel vere. Die ironie van die saak is dat staatskole ook deesdae enige Jan Rap en sy Maat sonder die nodige kwalifikasies aanstel - party het hoegenaamd geen planne om te gaan leer nie - maar sien, dan bespaar die Beheerliggaam geld daarop. Ek sien dit by my alma mater.
@Gebruiker:Voyageur, glo my, al het mens ook Genderstudies, die onbruikbaarste vakgebied onder die son in Oxford gaan studeer, word jy soos 'n heilige op eie bodem terugverwelkom. Die kanse dat jou Duitse sertifikaat in megatronika of nanotegnologie nie sal tel nie, bloot omdat die sertifikaat in Duits is (en die arme drommels nie weet hoe om Google Translate te gebruik nie), is waarskynliker. Soos ek nou voel doen ek aansoek vir 'n beurs en gaan Amsterdam toe - maar die hemel alleen weet watter Marxistiese, volksvyandige, omvolkings-vriendelike GroenLinks-tannies (wat in die publiek uitgesproke feministe is, maar saans in die BDSM-saal hard gebliksem word deur 'n man) wag my daar in... O ja, het Nederlandse Universiteite nie juis ook verengels nie? Goed, dan vat ons Université le Sorbonne - kan nie, 'n elite-gemeente. Duitsland? Kan nie, jy het 'n C2-sertifikaat nodig. En dit laat my wonder - hoe goed moet jou Afrikaans wees om by Akademia in te skryf? Slegs diegene met 85% of hoër op hul matrieksertifikaat? As die staatsdepartemente dan links en regs kan voorskryf soos hulle luskry, kan ons 'n Duitsland op hulle trek? En as jy dan so graag by Akademia wil inskryf, moet jy jou swak Afrikaans eers verbeter deur drie/vyf oorbruggingsjare te loop, totdat jou Afrikaans op koers is. Maar nee, jy het vir iets soos BSocSci slegs 50% nodig "in die onderrigtaal van Akademia". O, bloue populierdonners: 40% vir Afrikaans as jy 'n prokureur wil word! Vir iemand wat kontrakte moet opstel - daar is 'n rede hoekom mens vroeër 'n BA moes hê voor LLB! Van die wal af tot in die sloot. Weet jy, ek het ook al gewonder hoe 'n mens tweedejaarsafrikaanse studente kry wat steeds op alles 'n S-V-O sinsbou het, duidelik van huis uit Engels of Portugees. En onthou, hierdie studente doen eendag aansoek om werk met hierdie "tweedejaarsafrikaans", terwyl hul nie één ordentlike sin Afrikaans kan praat nie en ook nie van plan is om uit skuldgevoel iets aan die saak te doen nie. Suidpunt (kontak) 04:08, 16 Oktober 2019 (UTC)
Kyk hierna. Volgens Taalgenoot se artikel oor die 30%-matriekpunt wat goed genoeg is vir 'n B.A.-graad ("universiteitsvrystelling"), gaan die "outonome" universiteite steeds die toelatingsvereistes kan stel soos hulle wil. Bullshit. As die staat sê spring, of ons draai die geldkraantjie toe dan is die universiteite maar te gewillig om in te stem. Outonomie se gat - dit het nog nooit bestaan nie. "In 'n sin het hierdie skandalige lae vereistes nie enige impak op die standaard van universiteite nie." Snaaks hoe die boeke wat ek tien jaar gelede deurgewerk het deesdae net 'n kwart van die inhoud oorgebly het; daar is nie 'n ander driekwart nie... Bullshit! Suidpunt (kontak) 04:23, 16 Oktober 2019 (UTC)
GroenLinks-tannies? (skaterlag) Nee, ek verwag nie dat jy enige moeilikhede sal ervaar nie. Of hulle nou groen of links is, die oorgrote meerderheid Nederlandse studente is intelligent en beleefd. Marxistiese gedagtes sal orals floreer waar enige soort van uitbuiting of ander soorte sosiale ongelykhede voorkom. Dit is 'n belangrike deel van die politieke diskoers. Feminisme is die antwoord op enige vorm van manlike chauvinisme waardeur teen vroue en seksuele minderhede gediskrimineer word. Ek het geen probleem daarmee dat vroue gelyke regte en kanse opeis nie.
Dit is natuurlik interessant om Suid-Afrikaners met Europeërs te vergelyk. Julle daar het nie die seksuele bevryding en politieke debatte van die 1960's gehad nie. Die grustories oor Amerikaanse en Europese universiteitskampusse is egter juis nie waar nie. Daar is inderdaad streke en deelstate met 'n Meer progressiewe bevolking soos Vermont (waar selfs kabeltelevisie-ondernemings deur sosialisties-rewolusionêr-marxisties gesinde verbruikers ( ;) ) gedwing word om tariewe te verlaag) of Oos-Berlyn en -Duitsland. Die een het demografiese verandering ervaar deur nuwe liberale aankomelinge uit ander deelstate, die ander het daarin geslaag om 'n meer solidariese samelewing te ontwikkel.
Dat Afrikaanse onderwys nog dikwels aan die Christelike geloof gekoppel is, sal 'n verrassing vir Europeërs wees. Voyageur (kontak) 11:31, 16 Oktober 2019 (UTC)
En wat dan nou van al die katolieke universiteite? Dis tog vry algemeen in Europa? Suidpunt (kontak) 12:03, 16 Oktober 2019 (UTC)
Hulle staan oop vir alle studente, ongeag van geloof en politieke oortuiging, waarborg die vryheid en onafhanklikheid van navorsing en doseerwerk en is meer of min gelykgestel aan openbare staatsinstellings. Natuurlik word hulle deur die Kerk befonds en probeer hulle bepaalde etiese waardes en 'n Christelike mensebeeld nastreef. Voyageur (kontak) 12:33, 16 Oktober 2019 (UTC)
Feedback wanted on Desktop Improvements project[wysig bron]
Baie dankie! Quiddity (WMF) (talk)
07:18, 16 Oktober 2019 (UTC)
Vertaling deur Suidpunt
Dagsê. Die WMF se Webleserspan beoog om oor die volgende paar jaar 'n paar verbeterings aan die koppelvlak te bring. Ons wil dit so gebruikersvriendelik moontlik maak, sonder om aan die funksies en werkbaarheid te karring. Ons het die insae van 'n paar vrywilligers ingewin - maar ongelukkig is hierdie insette tot programmetjies, toepassings, gebruikerskripte, aanvangsmodelle (prototipes) en baadjies beperk. Ons wil graag van hierdie bydraes by al die Wikimediaprojekte begin ontplooi.
Ons is tans slegs besig met die navorsing. Ons soek jou insae en terugvoer oor van die planne en nabootsingsprogramme wat reeds ter tafel gelê is. Ons het reeds by Wikimania onder die gemeenskap begin rondvra en 'n lys opgestel van voormalige vrywilligers wat in hierdie gebied werksaam was. Ons ondersoek tegniese insette, waar doenlik, om hierdie veranderings moontlik te maak.
Ons soek van jou kant af:
Fokuspunte vir die projek waaraan ons nog nie gedink het nie
Verdere toevoegings tot ons lysie programmetjies of gebruikerskripte om die gebruik makliker, beter en vinniger te maak. Wat sou jy graag wou hê moet jou Wiki doen?
Verdere terugvoering rakende die idees en nabootsingsprogramme wat by ons ingedien is
As jy jou Wiki tydens die toetsfase op die proef wil stel, sal hy onder die eerstes wees waar hierdie veranderinge infaseer word.
Maar voordat jy jou terugvoering instuur, hou asseblief die volgende doelstellings van die projek voor oë:
om dit vir die lesers makliker te maak om op die inhoud te fokus
toegang tot die alledaagse werksaamhede (bv. soektogte, taaloorskakeling, redigering) te vergemaklik
die verbeterde, bruikbare uitleg van die inhoud daar te stel
meer konsekwentheid m.b.t. ander platforme (soos vir selfoon- en toepgebruikers) te handhaaf
om rommel weg te werk
met toekomsgerigte beplanning wat groei aanbetref
Daar sal nie met die inhoud gepeuter word nie - die struktuur van die Wikipedia-bladsye en stylsjablone self bly onaangeraak.
Geen funksies sal weggeneem word nie - die uitleg van die funksies mag miskien hier en daar verskuif word, maar by verstek bly alles nog dieselfde.
Geen geweld sal die uitleg aangedoen word nie - veranderinge sal stelselmatig plaasvind om ons ou gebruikers en lesers nie te vervreem nie.
Stuur asseblief jou terugvoer (in welke taal dan ook) na mw:Talk:Reading/Web/Desktop Improvements
Sodra alle insette ingewin en alles mooi agter mekaar is, bou ons 'n prototipe gegrond op hierdie klagtes en gedagtes. Ons sal daarna weer vir jou 'n luitjie gee om die model te toets vir eventuele foute en verbeterings.
Lys van komponiste[wysig bron]
Battle of the Bulge[wysig bron]
Hoe skrap mens 'n Gebruiker?[wysig bron]
Gemeenskap, Hakskeenpan is en gaan nog meer in die nuus wees... Enige vrywilliger om dit te vertaal vanuit Engels: http://en.wiki.sxisa.org/wiki/Hakskeenpan Groete! Oesjaar (kontak) 16:22, 21 Oktober 2019 (UTC)
Skep van onnodige kategorieë[wysig bron]
Adelheid Armhold[wysig bron]
Gemeenskap: uit bogenoemde word aangedui dat die dame uit Friesland afkomstig is. Ek plaas toe 'n versoek op die Nederlandse Wiki en vraag of hulle nie meer inligting oor die dame het nie en ook sommer ons artikel oorskryf in Nederlands. Hulle antwoorde is dat sy blykbaar Duits is. Sien http://nl.wiki.sxisa.org/wiki/Wikipedia:De_kroeg#Adelheid_Armhold Enige speurders hie ronder ons? Groete! Oesjaar (kontak) 14:00, 22 Oktober 2019 (UTC)
Beta feature "Reference Previews"[wysig bron]
Artikel op Maroela[wysig bron]
 Geniet! – K175 (gesels met my | my bydraes) 12:46, 23 Oktober 2019 (UTC)
Ontsluit van "http://af.wiki.sxisa.org/w/index.php?title=Wikipedia:Geselshoekie&oldid=2059475"
Die bladsy is laas op 23 Oktober 2019 om 12:46 bygewerk.